privind semnarea, în numele Uniunii Europene, a Acordului sub forma unui schimb de scrisori dintre Uniunea Europeană și Republica Mauritius privind o prelungire a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Mauritius

Acordul sub forma unui schimb de scrisori de prelungire a protocolului 2017-2021 face parte din acțiunea externă a UE față de țările ACP și ține seama în special de obiectivele UE în ceea ce privește respectarea principiilor democratice și a drepturilor omului.

În conformitate cu prioritățile reformei politicii în domeniul pescuitului, Acordul sub forma unui schimb de scrisori de prelungire a aplicării protocolului 2017-2021 continuă să ofere posibilități de pescuit pentru navele UE în apele mauritiene, pe baza celor mai bune avize științifice disponibile și în conformitate cu recomandările IOTC. Acordul permite, de asemenea, Uniunii Europene și Republicii Mauritius să colaboreze în continuare mai strâns în vederea promovării unei exploatări responsabile a resurselor piscicole din apele mauritiene și să sprijine eforturile Guvernului Republicii Mauritius de a-și dezvolta sectorul pescuitului, în interesul ambelor părți. În plus, cooperarea continuă cu Mauritius este, de asemenea, strategică pentru alianțe și poziționarea UE în regiune, în special în cadrul IOTC.

Protocolul 2017-2021 a permis flotei UE să pescuiască în apele mauritiene ton și specii înrudite cu tonul, în baza posibilităților de pescuit anuale orientative de 4 000 de tone. În acest sens, Acordul sub forma unui schimb de scrisori de prelungire a protocolului cu maximum șase luni prevede posibilități de pescuit orientative de 2 000 de tone și o ajustare corespunzătoare a contribuției financiare a UE pentru acces, astfel cum se prevede la punctul 4 din această expunere de motive.

Scopul acordului sub forma unui schimb de scrisori este de a extinde aplicarea protocolului 2017-2021 pentru a continua acordarea de posibilități de pescuit navelor Uniunii Europene în apele mauritiene, în conformitate cu avizele științifice și cu recomandările Comisiei Tonului din Oceanul Indian (IOTC), în limitele surplusului disponibil. De asemenea, protocolul are drept obiectiv întărirea cooperării dintre Uniunea Europeană și Guvernul Republicii Mauritius, în vederea instituirii unui cadru de parteneriat pentru dezvoltarea unei politici sustenabile în domeniul pescuitului și exploatarea responsabilă a resurselor piscicole din zona de pescuit a Republicii Mauritius, în interesul ambelor părți.

Pentru ca activitățile de pescuit ale flotei Uniunii Europene care operează în apele Republicii Mauritius să nu fie întrerupte în mod semnificativ, trebuie adoptată cât mai curând posibil o decizie a Consiliului de aprobare a acordului sub forma unui schimb de scrisori, pentru a permite semnarea acordului de către părți și reluarea activităților de pescuit cât mai curând posibil.

Din cauza restricțiilor actuale, prima rundă de negocieri a putut avea loc doar la distanță, la 6 decembrie 2021, la Bruxelles și la Port Louis (Republica Mauritius). În cursul reuniunii, negociatorii din partea Uniunii Europene și a Republicii Mauritius au stabilit că, având în vedere natura complexă a negocierilor, vor fi necesare mai multe runde pentru finalizarea negocierilor. Prin urmare, cele două părți au convenit să prelungească protocolul 2017-2021 cu o perioadă maximă de șase luni, în conformitate cu decizia menționată a Consiliului. Prelungirea a fost prevăzută într-un acord sub forma unui schimb de scrisori, parafat la 6 decembrie 2021.

Comisia a apelat la un consultant independent pentru a efectua evaluările ex post și ex ante, în conformitate cu dispozițiile articolului 31 alineatul (10) din Regulamentul privind politica comună în domeniul pescuitului.

•Evaluările ex post/verificarea adecvării legislației existente

3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

privind semnarea, în numele Uniunii Europene, a Acordului sub forma unui schimb de scrisori dintre Uniunea Europeană și Republica Mauritius privind o prelungire a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Mauritius





CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 43 alineatul (2) coroborat cu articolul 218 alineatul (5),

având în vedere propunerea Comisiei Europene,

întrucât:

(1)Acordul de parteneriat în domeniul pescuitului dintre Uniunea Europeană și Republica Mauritius (denumit în continuare „acordul”), aprobat prin Decizia (UE) 2014/146/UE a Consiliului, a intrat în vigoare la 28 ianuarie 2014.

(2)Aplicarea Protocolului de stabilire a posibilităților de pescuit și a contribuției financiare prevăzute de acord (denumit în continuare „protocolul”) a început la 8 decembrie 2017 pentru o perioadă de patru ani. Protocolul menționat a expirat la 7 decembrie 2021.

(3)La 28 septembrie 2021, Consiliul a autorizat Comisia să înceapă negocierile cu Republica Mauritius în vederea încheierii unui nou protocol de punere în aplicare a acordului.

(4)Până la finalizarea negocierilor privind reînnoirea protocolului, Comisia a negociat, în numele Uniunii Europene, un acord sub forma unui schimb de scrisori între Uniunea Europeană și Republica Mauritius privind o prelungire a protocolului pentru o perioadă maximă de șase luni. Negocierile privind prelungirea protocolului s-au încheiat cu succes, iar schimbul de scrisori a fost parafat la 6 decembrie 2021.

(5)Scopul acordului sub forma unui schimb de scrisori este de a permite Uniunii Europene și Republicii Mauritius să colaboreze în continuare pentru a promova o politică sustenabilă în domeniul pescuitului și exploatarea responsabilă a resurselor piscicole în apele Republicii Mauritius și pentru a permite navelor Uniunii să pescuiască în aceste ape.

(6)Prin urmare, acordul sub forma unui schimb de scrisori trebuie semnat în numele Uniunii, sub rezerva încheierii sale la o dată ulterioară.

(7)Pentru a limita întreruperea activității de pescuit a navelor Uniunii în apele Republicii Mauritius, acordul sub forma unui schimb de scrisori trebuie să se aplice cu titlu provizoriu până la finalizarea procedurilor necesare pentru intrarea sa în vigoare,

ADOPTĂ PREZENTA DECIZIE:

Articolul 1

Semnarea, în numele Uniunii Europene, a Acordului sub forma unui schimb de scrisori dintre Uniunea Europeană și Republica Mauritius privind o prelungire a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Mauritius (denumit în continuare „acordul sub forma unui schimb de scrisori”) se aprobă în numele Uniunii, sub rezerva încheierii acordului respectiv.

Textul acordului sub forma unui schimb de scrisori este atașat la prezenta decizie.

Articolul 2

Secretariatul General al Consiliului stabilește instrumentul prin care se acordă puteri depline în vederea semnării acordului sub forma unui schimb de scrisori, sub rezerva încheierii sale, persoanei indicate de negociator.

Articolul 3

Acordul sub forma unui schimb de scrisori se aplică cu titlu provizoriu, în conformitate cu alineatul (10) din acord, începând cu 1 ianuarie 2022 sau de la orice altă dată ulterioară datei semnării sale, în așteptarea intrării sale în vigoare.